Náhly príval slabosti, hnačky a vracania - Možné príčiny
dobrý dnes je piatok a od včera som prišla domov celá unavená slaba, ľahla som do postele zobudím sa a zrazu hnačka vracanie  38,5 teplota slabosť únava takto naraz všetko som ešte nemala čo to môže byť?
Dobrý deň,
ďakujeme za Vašu otázku.
Symptómy, ktoré popisujete, môžu byť prejavom viacerých ochorení rôzneho pôvodu. Jedným z nich je aj črevná viróza.
Akútna hnačka je najčastejšie spojená s konzumáciou nevhodných jedál. Može však byť spôsobená aj vírusmi, baktériami či parazitmi. Prejavuje sa častou (viac ako 3x denne) riedkou stolicou a kŕčmi v bruchu. Medzi základné lieky pri liečbe hnačky patria
živočíšne uhlie,
ktoré je schopné na svoj povrch naviazať veľké množstvo látok. Takto sa z tráviaceho traktu odstránia toxíny, ktoré hnačku vyvolali. Okrem škodlivín viažu na svoj povrch tiež iné liečivá, a preto sa odporúča vziať si ďalšie lieky až po 2 hodinách.
Dôležité pri hnačke je podávanie dostatočného množstva tekutín, aby nedošlo k dehydratácii dieťaťa. Na doplnenie tekutín a elektrolytov v tele odporúčam podať rehydratačný roztok. Obsah vrecka rozmiešajte v 200 ml prevarenej pitnej vody po lyžičkách každých 5 až 10 minút. Zároveň je vhodné dodržiavať režimové a diétne opatrenia. Pri hnačke sa odporúča konzumovať ľahšie stráviteľné potraviny ako je banán, ryža. Nie sú vhodné mliečne jedlá.
Na teplotu odporúčam podávať bežne dostupné antipyretiká s obsahom paracetamolu či ibuprofénu.
Doba trvania črevnej chrípky je individuálna, spravidla je to 1-7 dní. Dĺžka závisí najmä od pôvodcu hnačky. Taktiež rýchla a účinná liečba výrazne skracuje, resp. zmierňuje priebeh ochorenia. Ak sa Vám však zdravotný stav do niekoľkých dní nezlepší, je potrebné sa obrátiť na lekára, ktorý vykoná potrebné vyšetrenia.
Prajem pekný zvyšok dňa.
S pozdravom,
PharmDr. Anna Pacalajová